قوزئی قیبریس تورک جمهوریتی (کاکات‌ج) باشباخانی ارسین تاتار، قیبریس قونوسون‌دا فدراسیون پروسه‌سینین تۆکندیگینی سؤیله‌دی. تورک آژانسی قیبریسین خبرینه گؤره باشباخان تاتار، تۆرک مجاهیدلر درنگی یؤنتیمینی قبول ائتدی.
باشباخان تاتار، قبول‌دا ائتدیگی دانیشمادا، قوزئی قیبریس تورک جمهوریتینی گوجلندیرمک و گلیشدیرمک، قیبریس تورک خالقینا ریفاه تامین ائتمک، بو تورپاقلارداکی حاق و ماراقلاری قوروماق اوچون مباریزه‌نی داوام ائتدیره‌جکلرینی قید ائتدی.
قیبریس پروبلئمینین حلینه ده توخونان تاتار، "فدراسیون سۆره‌جی تۆکندی، آلتئرناتیو فیکیرلرین ماسایا گتیریلمه‌سی لازیم‌دیر" دئدی.
تاتار، آوروپا بیرلیگی چاتیسی آلتین‌دا ایکی دؤولتین گؤروشوله‌بیله‌جگینین ایلک دفعه حکومت پروگرامینا یازیلدیغینی ایفاده ائد‌رک،
"تورکییه جمهوریتینین ان صلاحیت‌لی آغیزلاری دا بوندان سؤز ائدیر. عینی آنلامدا‌کی گؤروشمه پروسه‌سینین باشلاماسینین هئچ بیر معناسی یوخ‌دور" دئیه دانیشدی.
روملارین دوغو آغ‌دنیز‌ده اولوسلارآراسی حقوقا ضد حرکت ائتدیگینی و تورک طرفینه میدان اوخودوغونو ایفاده ائد‌ن تاتار،
"بونلاری قبول ائتمه‌میز مومکون دئییل. حاق و چیخارلاریمیزی ان یاخشی شکیل‌ده قوروماغا داوام ائدجییک، حکومتی ده بو آنلاییشلا داوام ائتدیرجییک" ایفاده‌لرینی ایشلتدی.
باشباخان تاتار، اورتا دوغو و دوغو آغ‌دنیز‌ده‌کی گلیشمه‌لره، تورکییه‌نین توتومونا و تورکییه پرزیدنتی رجب طیب اردوغانین سون گونلرده‌کی آچیقلامالارینا دقت چکرک، موباریزه چوخ دستک اولونور. بونو اؤنمسه‌ییریک" دئدی.
